**ZAPISNIK SJEDNICE ŠKOLSKOG ODBORA**

 Zapisnik sa 18. sjednice Školskog odbora OŠ Vjekoslava Kaleba Tisno (dalje u tekstu: ŠO), održane 3. lipnja 2019. godine s početkom u 12:20 sati u prostorijama OŠ Vjekoslava Kaleba.

 Sjednici je predsjedavala predsjednica ŠO Martina Fantov.

 Sjednici je nazočno pet članova ŠO.

 Neopravdano su nenazočni: Guido Frkić i Andrija Berak.

 Od ostalih osoba sjednici je nazočna: Sanda Crvelin – ravnateljica, Rafaela Bastić Sladoljev – voditeljica računovodstva.

Za zapisničara je postavljen Silvio Šoda.

 Sjednici je nazočan potreban broj članova za pravovaljano odlučivanje.

 Predložen je i usvojen slijedeći:

 **DNEVNI RED:**

1. Usvajanje zapisnika sa 17. sjednice ŠO,
2. Donošenje Prijedloga odluke o izmjenama i dopunama Statuta OŠ Vjekoslava Kaleba,
3. Rješavanje natječaja za učitelja klavira na neodređeno puno radno vrijeme (40 sati tjedno),
4. Donošenje Pravilnika o zapošljavanju OŠ Vjekoslava Kaleba,
5. Donošenje Odluke o iznosu participacije i cijeni obrazovanja za školsku godinu 2019./2020.,
6. Donošenje Pravilnika o promicanju spoznaje o štetnosti uporabe duhanskih i srodnih proizvoda za zdravlje,
7. Donošenje Pravilnika o radu školske knjižnice,
8. Donošenje Pravilnika o radu OŠ Vjekoslava Kaleba,
9. Rebalans I,
10. Razno.

***Ad.1.*** Na zapisnik sa 17. sjednice ŠO nitko od nazočnih članova nije imao primjedbe te je isti jednoglasno usvojen

***Ad.2.*** Temeljem članka 147. stavak 1. Zakona o odgoju i obrazovanju u osnovnoj i srednjoj školi (NN broj 87/08, 86/09, 32/10, 105/10, 90/11, 5/12, 16/12, 86/12, 94/13, 152/14, 7/17 i 68/18) Služba za društvene djelatnosti Ureda državne uprave u Šibensko-kninskoj županiji izvršila je nadzor Statuta OŠ Vjekoslava Kaleba, Tisno. Tom prigodom utvrđene su pogreške te je bilo potrebno ispraviti članke:

* 36. stavak 2. *„U slučaju jednakog broja glasova izabran je kandidat s manjim rednim brojem na glasačkom listiću.“*
* 58. stavak 1. alineja 13. *„- uz suglasnost osnivača odlučuje:*
	+ *o promjeni djelatnosti Škole,*
	+ *o stjecanju, opterećivanju ili otuđivanju nekretnina i druge imovine čija je pojedinačna vrijednost veća od 200.000,00 kuna,*
	+ *o raspodjeli dobiti u skladu s posebnom odlukom osnivača,*
	+ *o promjeni naziva i sjedišta Škole,*
	+ *o statusnim promjenama Škole,“*
* 97. stavak 3. alineja 3. – alineju treba brisati

Tajnik škole je izvršio izmjene navedenih članaka tako da novi glase:

* članak 36. stavak 2. *„U slučaju da dva kandidata imaju jednaki broj glasova, glasovanje će se ponoviti za ta dva kandidate“*
* članak 58. stavak 1. alineja 13. podalineja 1. „*- predlaže osnivaču:*
	+ *promjenu djelatnosti Škole*
	+ *promjenu naziva i sjedišta Škole*
	+ *statusne promjene Škole“*
* u članku 58. stavak 1, iza alineje 13. dodaje se nova alineja koja postaje alineja 14. i glasi *„- uz suglasnost osnivača odlučuje o:*

*– stjecanju, opterećivanju ili otuđivanju nekretnina i druge imovine čija je pojedinačna vrijednost veća od 200.000,00 kuna*

*– raspodjeli dobiti u skladu s posebnom odlukom osnivača“*

*a dosadašnje alineje 14., 15., 16., 17., postaju alineje 15., 16., 17., 18.*

* u članku 97. stavku 3. alineja 3. *se briše.*

Prijedlog Odluke o izmjenama i dopunama Statuta OŠ Vjekoslava Kaleba se daju na glasanje. Nakon provedenog glasovanja jednoglasno se usvaja prijedlog Odluke o izmjenama i dopunama Statuta OŠ Vjekoslava Kaleba.

**ZAKLJUČAK**

1. **Donosi se Prijedlog Odluke o izmjenama i dopunama Statuta OŠ Vjekoslava Kaleba**

***Ad.3.*** Na natječaj za učitelja klavira na neodređeno puno radno vrijeme pristigla je samo jedna zamolba i to:

* SANJA MANDIĆ, glazbenica klaviristica

Prijavljeni kandidat ne zadovoljava uvjete natječaja. Ravnateljica je pojasnila članovima ŠO da je navedena kandidatkinja radila u našoj ustanovi od 3. rujna 2018. godine na ugovor na određeno vrijeme. Djelatnica je otvorila bolovanje zbog komplikacija u trudnoći 1. veljače 2019. godine, te je škola zaposlila drugu djelatnicu temeljem ugovora o vanjskoj suradnji. S obzirom da prijavljena kandidatkinja ne bi mogla doći raditi ravnateljica predlaže da se navedeni natječaj poništi, te da se produlji ugovor o vanjskoj suradnji dosadašnjoj djelatnici na rok do kraja obrazovnog dijela školske godine (14. lipnja 2019.) Članovi ŠO su jednoglasno prihvatili prijedlog ravnateljice.

 **ZAKLJUČAK**

1. **Donosi se Odluka o nezasnivanju radnog odnosa za radno mjesto učitelja/ice klavira**

***Ad.4.*** Tajnik je članovima ŠO u materijalima za sjednicu dostavio Pravilnik o zapošljavanju OŠ Vjekoslava Kaleba. S obzirom da Pravilnik o zapošljavanju (KLASA: 003-05/19-01/01; URBROJ: 2182/1-12/1-10-01-19-1, od 22. ožujka 2019. godine) donesen na sjednici održanoj 25. ožujka 2019. godine, nije dobio suglasnost Ureda državne uprave u Šibensko-kninskoj županiji škola je bila dužna donijeti novi. Isti je dan na raspravu i usvajanje. Nakon toga se pristupilo glasovanju i Pravilnik je jednoglasno donesen.

 **ZAKLJUČAK**

1. **Donosi se Pravilnik o zapošljavanju OŠ Vjekoslava Kaleba**

***Ad.5.*** Članovi ŠO dobili su prijedlog *Odluke o visini participacije za glazbenu školu za školsku godinu 2019./2020.* kojom se određuje iznos participacije i najma glazbala. Ista je dana na usvajanje. Članovi ŠO su jednoglasno usvojili *Odluku.*

 **ZAKLJUČAK**

1. **Donosi se Odluka o visini participacije za glazbenu školu za školsku godinu 2019./2020.**

***Ad.6.*** Članovi ŠO su u materijalima dobili *Pravilnik o promicanju spoznaje o štetnosti uporabe duhanskih i srodnih proizvoda za zdravlje.* Tajnik je članovima ŠO pojasnio da je škola dužna, sukladno članku 35. Zakona o ograničavanju uporabe duhanskih i srodnih proizvoda (NN 45/17, 114/18) donijeti navedeni Pravilnik. Isti je dan na raspravu i donošenje. Nakon kraće rasprave pristupilo se glasovanju. Školski odbor je jednoglasno prihvatio *Pravilnik o promicanju spoznaje o štetnosti uporabe duhanskih i srodnih proizvoda za zdravlje*.

**ZAKLJUČAK**

1. **Donosi se Pravilnik o promicanju spoznaje o štetnosti uporabe duhanskih i srodnih proizvoda za zdravlje**

***Ad.7.*** Tajnik je članovima ŠO dostavio *Pravilnik o radu školske knjižnice*. Člankom 25. Standarda za školske knjižnice (NN 34/00) propisana je obveza donošenja pravilnika o radu knjižnice. Pravilnik je dan na raspravu i donošenje. Nakon kraće rasprave pristupilo se glasovanju. Školski odbor je jednoglasno prihvatio *Pravilnik o radu školske knjižnice*

**ZAKLJUČAK**

1. **Donosi se Pravilnik o radu školske knjižnice**

***Ad.8.*** Tajnik je članovima ŠO dostavio *Pravilnik o radu OŠ Vjekoslava Kaleba.* Obveza donošenja Pravilnika o radu propisana je člankom 26. Zakona o radu (NN 93/14 i 127/17). Pravilnik je dan na raspravu i donošenje. Nakon kraće rasprave pristupilo se glasovanju. Školski odbor je jednoglasno prihvatio *Pravilnik o radu OŠ Vjekoslava Kaleba.*

**ZAKLJUČAK**

1. **Donosi se Pravilnik o radu OŠ Vjekoslava Kaleba**

***Ad.9.*** Tajnik je pozvao voditeljicu računovodstva Rafaelu Sladoljev Bastić da članovima ŠO obrazloži bitne stavke *Rebalansa I****.*** Voditeljica računovodstva je članovima ŠO pojasnila da izvršavanje proračuna Škole ide sukladno očekivanjima i da su svi računi uredno podmireni. Nakon izlaganja pristupilo se raspravi i donošenju. Članovi ŠO su jednoglasno prihvatili Rebalans I.

 **ZAKLJUČAK**

1. **Usvaja se Rebalans I**

***Ad.10.*** Pod točkom *Razno* nije bilo rasprave.

Sjednica je završila u 13:30 sati.

Zapisničar: Predsjednica ŠO:

Silvio Šoda, struč.spec.publ.admin. Martina Fantov, mag.bibl

KLASA: 003-06/19-01/03

URBROJ: 2182/1-12/1-10-03-19-2

Tisno, 3. lipnja 2019.